**Α**γωνιστική **Σ**υσπείρωση **Π**υροσβεστών **Π**ενταετούς **Υ**ποχρέωσης **(Α.Σ.Π.Π.Υ.)**

**Τηλ. Επικοινωνίας: 6944916751 – 6981892801**

**Αθήνα 9 Δεκεμβρίου 2022**

**ΑΝΑΚΟΙΝΩΣΗ**

**ΟΙ ΠΥΡΟΣΒΕΣΤΕΣ ΠΕΝΤΕΤΟΥΣ ΥΠΟΧΡΕΩΣΗΣ ΣΤΙΣ 12 ΔΕΚΕΜΒΡΙΟΥ ΣΤΗΡΙΖΟΥΜΕ**

**ΤΗΝ ΑΓΩΝΙΣΤΙΚΗ ΣΥΣΠΕΙΡΩΣΗ Π.Π.Υ. (Α.Σ.Π.Π.Υ.)**

Συναδέλφισσες - Συνάδελφοι,

Τη Δευτέρα στις 12 Δεκεμβρίου θα πραγματοποιηθούν οι εκλογές για την ανάδειξη των εκπροσώπων για το υπηρεσιακό συμβούλιο μεταθέσεων των Π.Π.Υ. Η Αγωνιστική Συσπείρωση των Π.Π.Υ. σας υπενθυμίζει ότι πριν μπείτε στη διαδικασία της καταχώρησης της ψήφου σας πρέπει να πάρετε υπόψη τα παρακάτω. Ποιες είναι οι υπόλοιπες παρατάξεις που διεκδικούν την ψήφο σας; Τί έκαναν οι εκλεγμένοι συνάδελφοι που τις εκπροσωπούσαν προκειμένου να ενημερωθούμε για τις αποφάσεις που πάρθηκαν στις συνεδριάσεις του παραπάνω συμβούλιου; Ποιες ήταν οι προτάσεις τους; Ποια είναι η γενικότερη στάση τους στο συνδικαλιστικό κίνημα;

Στα παραπάνω ερωτήματα αν αναζητήσουμε την απάντησή τους όλο και περισσότερο ενισχύεται η άποψη πως πρέπει να παραγκωνίσουμε όλους αυτούς που χρησιμοποιούν την επικοινωνιακή τακτική και το λαϊκισμό για να εδραιώσουν τη θέση τους στα συνδικαλιστικά όργανα. Δεν πρέπει να εμπιστευτούμε την ψήφο μας σε όλους εκείνους που με την πρακτική τους εφησυχάζουν και αποπροσανατολίζουν τους συναδέλφους μας.

Συναδέλφισσες - Συνάδελφοι,

Μέσα και από αυτές τις διαδικασίες θα πρέπει να αναδειχθούν αγωνιστές που θα πρωτοστατούν για την οργάνωση του αγώνα μας στην επίλυση των καθημερινών προβλημάτων που αντιμετωπίζουμε καθώς και την διεκδίκηση των γενικότερων εργασιακών δικαιωμάτων μας. Η εδραίωση του ελαστικού ωραρίου απασχόλησης με τις χιλιάδες ώρες απλήρωτης εργασίας λόγω της αλόγιστης χρήσης του μέτρου της επιφυλακής, η εργασιακή ομηρία, η μη ένταξη μας στα Βαριά Ανθυγιεινά και Επικίνδυνα επαγγέλματα, η ελλιπής χορήγηση μέσων ατομικής προστασίας είναι ορισμένα από τα προβλήματα που δεν πρέπει να τα βλέπουμε ασύνδετα από τα υπόλοιπα που καλούνται να επιληφθούν και οι εκπρόσωποι μας στο υπηρεσιακό συμβούλιο μεταθέσεων. Εντάσσονται όλα μέσα σε ένα ενιαίο διεκδικητικό πλαίσιο. Ο κανονισμός μεταθέσεων που θεσπίστηκε με την ψήφιση του ν. 4662/2020 εκτός των άλλων προβλέπει το ξεσπίτωμα των συναδέλφων με τις μετακινήσεις προσωπικού για την κάλυψη υπηρεσιακών αναγκών. Γνωρίζουμε πολύ καλά ότι η κίνηση αυτή είναι για να «μπαλωθούν» τα τεράστια κενά που υπάρχουν στις υπηρεσίες και όχι για την οριστική λύση του προβλήματος που θα επέλθει από τη μονιμοποίηση όλων των συμβασιούχων πυροσβεστών αλλά και την πρόσληψη νέων μόνιμων πυροσβεστών, έτσι ώστε να υπάρξει ολοκληρωμένο δίκτυο πυρασφάλειας στη χώρα μας. Επίσης οι διατάξεις του παραπάνω νόμου επιφέρουν αλλαγές που η εφαρμογή τους έχουν αρνητικές συνέπειες για το εργασιακό μας μέλλον.

Η Αγωνιστική Συσπείρωση των Π.Π.Υ. σας καλεί να ενισχύσετε με την ψήφο σας την προσπάθειά μας για την εκπροσώπηση στο συμβούλιο μεταθέσεων συναδέλφων που έχουν τη διάθεση να παλέψουν για αξιοκρατικές αποφάσεις του παραπάνω οργάνου. Συναδέλφων που θα πρωτοστατούν στην οργάνωση κινητοποιήσεων για την κατάργηση των αντιλαϊκών διατάξεων που θέσπισαν διαχρονικά όλες οι κυβερνήσεις. Συναδέλφων που θα αναδεικνύουν και θα προωθούν μέσα από διαρκείς αγωνιστικές πρωτοβουλίες την κατάκτηση των δίκαιων αιτημάτων μας.

**Α**γωνιστική **Σ**υσπείρωση **Π**υροσβεστών **Π**ενταετούς **Υ**ποχρέωσης **(Α.Σ.Π.Π.Υ.)**

Ακολουθεί το ψηφοδέλτιο της Αγωνιστικής Συσπείρωσης Πυροσβεστών Πενταετούς Υποχρέωσης.

**ΑΓΩΝΙΣΤΙΚΗ ΣΥΣΠΕΙΡΩΣΗ ΠΥΡΟΣΒΕΣΤΩΝ**

**ΠΕΝΤΑΕΤΟΥΣ ΥΠΟΧΡΕΩΣΗΣ (Α.Σ.Π.Π.Υ.)**

|  |  |  |  |  |
| --- | --- | --- | --- | --- |
| **Α/Α** | **Α.Μ.** | **ΕΠΩΝΥΜΟ** | **ΟΝΟΜΑ** | **ΠΑΤΡΩΝΥΜΟ** |
| 1 | 17673 | ΒΑΤΟΥΓΙΟΣ | ΑΛΕΞΑΝΔΡΟΣ | ΝΙΚΟΛΑΟΣ |
| 2 | 18438 | ΚΑΠΑΤΟΣ | ΒΑΣΙΛΕΙΟΣ | ΔΙΟΝΥΣΙΟΣ |
| 3 | 18446 | ΚΑΠΟΥΚΗΣ | ΔΗΜΗΤΡΙΟΣ | ΚΥΡΙΑΚΟΣ |
| 4 | 24089 | ΚΟΧΙΛΑΣ | ΝΙΚΟΛΑΟΣ | ΞΕΝΟΦΩΝ |
| 5 | 18949 | ΛΑΜΠΡΑΚΗΣ | ΣΤΑΜΑΤΗΣ | ΓΑΡΥΦΑΛΛΟΣ |
| 6 | 19836 | ΠΕΤΡΑΚΗΣ | ΙΩΑΝΝΗΣ | ΣΤΥΑΛΙΑΝΟΣ |
| 7 | 19923 | ΠΡΟΚΟΠΙΟΥ | ΣΤΥΑΛΙΑΝΟΣ | ΙΓΝΑΤΙΟΣ |
| 8 | 20711 | ΧΑΤΖΙΡΗΣ | ΓΕΩΡΓΙΟΣ | ΜΙΧΑΗΛ |
|  |  |  |  |  |
|  |  |  |  |  |